open-index/open-wikipedia-markdown huggingface dataset:
Yhdysvaltain vesipallomaajoukkue

**Yhdysvaltain vesipallomaajoukkue** edustaa Yhdysvaltoja vesipallon miesten maajoukkuekilpailuissa.

Yhdysvallat on saavuttanut vesipallossa kolme olympiahopeaa. Los Angelesissa 1984 se sijoittui Jugoslavian jälkeen toiseksi kuuden joukkueen loppusarjassa, Soulissa 1988 se hävisi loppuottelussa Jugoslavialle maalein 7–9 ja Pekingissä 2008 Unkarille 10–14. Olympiapronssia Yhdysvallat on saavuttanut Pariisissa 1924, Los Angelesissa 1932, Münchenissä 1972 ja Pariisissa 2024. MM-kilpailuissa se on sijoittunut parhaimmillaan neljänneksi.

Yhdysvallat on saavuttanut Pan-Amerikan kisoissa vesipallossa kultaa 1959, 1967, 1971, 1979, 1983, 1987, 1995, 1999, 2003, 2007, 2011 ja 2015, hopeaa 1955, 1963, 1975, 1991 ja 2019 sekä pronssia 1951.

Yhdysvallat on voittanut vesipallon maailmancupin 1991 ja 1997, sijoittunut toiseksi 1979 ja 1985 sekä kolmanneksi 2023. Maailmanliigassa se on sijoittunut toiseksi 2008, 2016, 2021 ja 2022 sekä kolmanneksi 2003.

## Lähteet
Kambodža kesäparalympialaisissa 2000

**[[Kambodža]]** osallistui Sydneyn paralympialaisiin vuonna 2000 joukkueella, johon kuului 11 urheilijaa, tosin kyseessä oli miesten lentopallojoukkue. Kyseessä oli maan debyytti paralympialaisissa eikä se saavuttanut mitaleita.

## Joukkue
### Lentopallo
### Miesten turnaus, joukkue
*Hok Cha
*Phan Chim
*Kimhun Chuoy
*Tey Heng
*Vandy Im
*Sokhea Keam
*Bunhorn Kong
*Youy Phat
*Thy Pin
*Chok Som
*Vanna Yim
 
## Lähteet
Lepänkääpä

**Lepänkääpä** (*Inonotus radiatus*, myös *Xanthoporia radiata*) on sienilaji, jota tavataan yleisesti Suomen etelä- ja keskiosissa. Sen itiöemä on kellertävä ja pehmeä, yläpinnalta usein hieman nukkainen, muttei karvainen, teräväreunainen. Lepänkääpä esiintyy usein suurinakin ryhminä. Se tuhoaa erityisesti puistojen lehtipuita, mutta sitä tavataan myös rantalehdoissa. Sen pääasiallinen isäntäpuu on tervaleppä, jolle se voi aiheuttaa suurtakin vahinkoa. Laji vahingoittaa myös harmaaleppää, pähkinäpensasta ja esimerkiksi syreenejä. Itiöemä on yksivuotinen.
Lepänkääpä on yksivuotinen valkolahoa aiheuttava laji.

Lepänkäävän lahottamassa puussa voi seuraajalajina kasvaa voikääpä (*Antrodiella serpula*).

## Lähteet

## Aiheesta muualla
* Laji.fi: Lepänkääpä (''Inonotus radiatus'')
* Mushroom Expert: Inonotus radiatus
Ketunkääpä

**Ketunkääpä** (*Inonotus rheades*, myös *Inocutis rheades*) on haavalla kasvava kääpälaji. Se muistuttaa ulkoisesti jossain määrin kellanruskeana lepänkääpää (*Inonotus radiatus*). Itiöemä on yksivuotinen, pehmeähkö, ja sen yläpinta on karvapeitteinen, reuna pyöristynyt. Se esiintyy pieninä ryhminä lähinnä vanhoissa lahoissa haavoissa ja maapuissa. Se ei ole aivan yleinen eikä sitä tavata joka vuosi. Kuitenkaan se ei ole uhanalainen.

## Lähteet

## Aiheesta muualla
*Laji.fi: Ketunkääpä (''Inonotus rheades'')
Kreikan vesipallomaajoukkue

**Kreikan vesipallomaajoukkue** edustaa Kreikkaa vesipallon miesten maajoukkuekilpailuissa. Sitä hallinnoi Kreikan uimaliitto.

## Olympialaiset
Kreikka on osallistunut 17 kertaa olympialaisten vesipalloturnaukseen. Ensimmäisen mitalinsa se saavutti oltuaan hopealla Tokiossa 2021, Kukistettuaan välierässä Unkarin maalein 9–6, se hävisi loppuottelussa Serbialle 10–13. Tätä ennen se oli parhaimmillaan sijoittunut neljänneksi Antwerpenissa 1920 ja Ateenassa 2004.

## Muut kilpailut
Kreikka on saavuttanut MM-kilpailuissa hopeaa Fukuokassa 2023, jolloin se hävisi loppuottelussa Unkarille jatkoajalla maalein 13–14. MM-pronssia Kreikka on saanut Montrealissa 2005, jossa se kukisti pronssiottelussa Kroatian maalein 11–10, Kazanissa 2015, jossa se voitti pronssiottelussa Italian jatkoajalla 11–9, Budapestissa 2022 kukistettuaan pronssiottelussa Kroatian maalein 9–7 ja  Singaporessa 2025, jossa se voitti pronssiottelussa Serbian 16–7. EM-kilpailuissa Kreikka on sijoittunut parhaimmillaan neljänneksi. Välimeren kilpailuissa se on saanut hopeaa 2018 sekä pronssia 1951, 1991, 1993 ja 2013.

Kreikka on sijoittunut maailmancupissa toiseksi 1997. Maailmanliigassa se on ollut kolmas 2004, 2006, 2016 ja 2021.

## Lähteet
Catharina Charlotta Swedenmarck

**Catharina Charlotta Swedenmarck** (29. tammikuuta 1744 Tukholma – 1813 Sundbergin kartano, Kirkkonummi) oli suomalainen ruotsin kielellä kirjoittanut runoilija ja kirjailija.

## Elämäkerta
Swedenmarckin vanhemmista tunnetaan nimellä vain äiti Anna Catharina Frisell ja hänen isänsä oli eri lähteiden mukaan joko kamreeri tai pankinkomissaari. Hän meni naimisiin luutnantti Carl Johan Hastferin kanssa ja asui sitten Inkeren kartanossa Perttelissä Varsinais-Suomessa.  Swedenmarck joutui taloudellisiin vaikeuksiin miehensä kuoltua vuonna 1771. Hovimarsalkkana toiminut paroni Axel Gabriel Leijonhufvud avusti kuitenkin häntä ja vuonna 1773 Swedenmarck meni naimisiin itseään 25 vuotta vanhemman majuri Carl Fredrik Tollin (k. 1784) kanssa, joka omisti Uudellamaalla Åminnen kartanon Pohjan pitäjässä, Olsbölen kartanon Tenholassa ja Kourlan kartanon Vihdissä.

Swedenmarck rakennutti hautakappelin Vihtiin hänen miehelleen Carl Fredrik Tollille. Hautakappellin haudattiin Tollin perheen jäseniä. Syksyllä 2020 Oulun yliopiston arkeologit löysivät kappelista kahdeksan arkkua, joissa oli muumioituneita vainajia, niiden joukossa Swedenmarck. 

Swedenmarck oli yksi ensimmäisistä ruotsiksi kirjoittaneista naisrunoilijoista. Hän kirjoitti runoja ja vuonna 1775 kuningas Kustaa III:n Suomen vierailua varten kaksiosaisen paimennäytelmän *Dianas fest* joka oli tarkoitus esittää kuninkaalle Turun kasvitieteellisessä puutarhassa. Hänen ensimmäinen runonsa julkaistiin vuonna 1771 Tidningar utgifne af et sällskap i Åbo-lehdessä nimimerkillä *C. C. W.* ja se oli surunvalitteluruno samana vuonna kuolleesta kuningas Adolf Fredrikistä. Swedenmarck julkaisi sittemmin Samlaren-lehdessä runoja myös kuningas Kustaa III:n kruunajaisten ja nimipäivän kunniaksi. Hän kirjoitti näiden runojen lisäksi luontoaiheisen runon *Afsked af Sommaren*. 

## Teoksia
* *Öfwer Högstsalige Hans Kongl. Maj:ts Konung Adolpf Friedrichs död*. Tidningar utgifne af ett sällskap i Åbo 1771
* *Poëme, öfver Hans Kongl. Maj:ts Konung Gustaf III:s högsthugneliga kröning, d. 29 Maji 1772*.  Tukholma 1772
* *Skalde-Bref, I anledning af Hans Kongl. Maj:ts Kon. Gustaf III Höga Namns-Dag, d. 6 Jul. 1773*. 1773
* *Skalde-Qwäde, Öfwer Hans Maj:ts, Konung Gustaf:s Resa til Norrske Gränsen, uti Novemb. 1772. 1774
* *Afsked af Sommaren. Qwäde*. 1775
* *Dianas fest. Herdaspel uti en Act*. 1775

== Kirjallisuutta ==
* [[Carina Burman]] : *Den finländska Sapfo. Catharina Charlotta Swedenmarcks liv och verk''. Lunne böcker, Uppsala 2004   

## Lähteet

## Aiheesta muualla
* Litterär pionjär värd att uppmärksamma. Svenska Dagbladet 20.7.2004
* Catharina Charlotta Swedenmarckista vienankarjalaksi
Hyatt

**Hyatt Hotels Corporation** on yhdysvaltalainen pörssiyhtiö, joka omistaa toistakymmentä hotelliketjubrändiä ja operoi niitä useimmiten franchising-periaatteella. Yhtiön hotelliketjut vuonna 2016 olivat Andaz, Grand Hyatt, Hyatt Centric, Hyatt Hotels, Hyatt House, Hyatt Place, Hyatt Regency, Hyatt Residence Club, Hyatt Zilara, Hyatt Ziva, Park Hyatt sekä The Unbound Collection by Hyatt.

## Historiaa
Hyattin perusti Jay Pritzker vuonna 1957 ostettuaan Hyatt House -⁠nimisen motellin Los Angelesin kansainvälinen lentoaseman liepeiltä. Veljensä Donald Pritzkerin kanssa hän alkoi perheen muiden yritysten ohella laajentaa hotellitoimintaa. Vuonna 1962 Hyatt Corporation vietiin pörssiin. 1968 muodostettiin erillinen pörssiyhtiö Hyatt International, mutta 1980-luvun alussa molemmat yhtiöt otettiin pois pörssistä takaisin Pritzkerin perheen omistukseen. Vuoden 2005 alusta yritykset yhdistettiin nimelle Hyatt Hotels Corporation.

Hyattin hotelliketjuista vanhin on Hyatt Regency. Sitä ylellisemmät Grand Hyatt ja Park Hyatt -ketjut muodostettiin vuonna 1980. Hyatt Place on liikematkustajille suunnattu pelkistetympi ketju. Vuonna 2005 Hyatt hankki omistukseensa lomahotelliketjun Summerfield Suites, jonka nimeksi muutettiin Hyatt House vuonna 2012. Andaz-luksushotelliketju sai alkunsa Lontoon Great Eastern -hotellista, jota seurasivat Andaz-hotellit San Diegossa, West Hollywoodissa, Shanghaissa ja New Yorkissa.

Marraskuussa 2013 Hyatt esitteli ensimmäiset all-inclusive-lomahotelliketjunsa Hyatt Ziva ja Hyatt Zilara. Vuonna 2015 näitä hotelleja oli toiminnassa Meksikon Cancunissa, Puerto Vallartassa ja Los Cabosissa sekä Jamaikan Montego Bayssä.

Vuonna 1979 Hyatt-hotellien perustajasuku perusti nimeään kantavan Pritzker-arkkitehtuuripalkinnon. Vuonna 1981 Kansas Cityn Hyatt Regency -hotellin käytäväsillat romahtivat kutsuvierasjoukon päälle katastrofissa, jossa 114 ihmistä sai surmansa ja yli 200 loukkaantui. Tapaus oli Yhdysvaltojen tuhoisin rakennusromahdus ennen New Yorkin WTC-tornien romahdusta syyskuussa 2001.

Vuonna 2015 Hyatt kävi tarjouskilpailua Marriott International -yhtiön kanssa Starwood-hotelliyhtiön ostamisesta, mutta hävisi.

## Toiminta Suomessa
Pohjoismainen ensimmäinen The Unbound Collection by Hyatt -hotelli avautuu Helsinkiin vuonna 2022 Uuden ylioppilastalon tiloihin.

## Lähteet

## Aiheesta muualla
*Hyattin verkkosivusto
Venäjän vesipallomaajoukkue

**Venäjän vesipallomaajoukkue** edustaa Venäjää vesipallon miesten maajoukkuekilpailuissa. Sitä hallinnoi Venäjän vesipalloliitto.

Venäjä saavutti olympiahopeaa Sydneyssä 2000. Kukistettuaan välieräottelussa Espanjan maalein 8–7 se hävisi loppuottelussa Unkarille 6–13. Ateenassa 2004 Venäjä sai pronssia: hävittyään välierässä Unkarille 5–7 se kukisti pronssiottelussa Kreikan 6–5. Atlantassa 1996 Venäjä sijoittui viidenneksi.

Venäjä on saavuttanut MM-kilpailuissa pronssia Roomassa 1994, jolloin se voitti pronssiottelussa Kroatian 14–13, ja Fukuokassa 2001 kukistettuaan pronssiottelussa Italian 7–6. EM-kilpailuissa Venäjä on saanut pronssia Sevillassa 1997.

Venäjä on voittanut maailmancupin 2002 ja sijoittunut kolmanneksi 1995. Maailmanliigan se voitti 2002.

## Lähteet
Ills

__NOTOC__
**Ills** on helsinkiläinen hardcore punk -yhtye, joka perustettiin tammikuussa 2008. Se koostuu Lighthouse Project ja Cold Inside -yhtyeiden jäsenistä. Yhtyeen musiikki ei ole suoraviivaista hardcore punkia, vaan se ottaa vaikutteita sludge-, thrash- ja black metalista.

## Jäsenet
* Eetu Blomqvist
* Hannu Oksa
* Kimmo Saastamoinen – rummut
* Samuli Peurala – basso, laulu
* Taneli Saari

### Entiset jäsenet
* Joni Saalamo – kitara
* Juho Angervuori
* Tatu Kuisma

## Diskografia
### Studioalbumit
* 

### EP:t
* 

### Singlet
* ”Mark of Man” (2011, Cobra)
* ”Plainsong” (2015, omakustanne, digitaalinen)

## Lähteet
Kreayshawn

**Kreayshawn**, oikealta nimeltään **Natassia Zolot**, (s. 24. syyskuuta 1989 Oakland, Kalifornia) on yhdysvaltalainen rap-artisti. Hän opiskeli Berkeley Digital Film Institutessa ja aloitti uransa ohjaamalla musiikkivideoita. Vuonna 2010 hän julkaisi ensimmäisen mixtapensa. Seuraavana vuonna ”Gucci Gucci” -kappaleen musiikkivideo sai viraalisuosiota internetissä, minkä seurauksena Kreayshawn sai levytyssopimuksen Columbia Recordsilta. Hänen esikoisalbuminsa on vuonna 2012 julkaistu *[[Somethin’ ’Bout Kreay]]*.

## Julkaisut
### Studioalbumit
* *[[Somethin’ ’Bout Kreay]]* (2012)

### Mixtapet
* *Kittys x Choppas* (2010)
* *Kreayshawn x the Bay* (2011)
* *Young, Rich & Flashy* (2012)

### Singlet
* ”Bumpin’ Bumpin’” (2011)
* ”Gucci Gucci” (2011)
* ”Breakfast (Syrup)” (2012)
* ”Go Hard (La.La.La)” (2012)

## Lähteet

## Aiheesta muualla
* Kreayshawnin kotisivut 
* Kreayshawnin kanava YouTubessa
Civilized to Nothing

__NOTOC__
**Civilized to Nothing** on hardcore punk -yhtye Illsin albumi, joka julkaistiin 12. syyskuuta 2014 levymerkillä Cobra Records. Se julkaistiin digitaalisen julkaisun lisäksi ainoastaan vinyyliformaatissa.

Musiikissa on vaikutteita stoner rockista, 90-luvun alternative rockista ja doom metalista.

## Vastaanotto
Imperiumin Janne Rintala antoi albumille kiitettävän arvosanan. Hänen mukaansa yhtyeen kaoottinen visuaalinen ilme ei vastaa musiikkia ja paketti pysyy hyvin kasassa.

## Kappaleet
Kaikki kappaleet säveltänyt ja sanoittanut Ills.

#
#
#
#
#
#
#
#

## Kokoonpano
* Eetu Blomqvist
* Hannu Oksa
* Juho Angervuori
* Kimmo Saastamoinen
* Samuli Peurala
* Tatu Kuisma

### Tuotanto
* Antti Malinen – äänittäjä, miksaaja
* Jaakko Viitalähde – masteroija (Virtalähde Analog Audio)
* Sami Havia – kansikuva

## Arvostelut
* Imperiumi.net: 

## Lähteet
San Marino kesäparalympialaisissa 2012

**[[San Marino]]** osallistui Lontoon paralympialaisiin vuonna 2012 yhden urheilijan joukkueella. Tämäkin paikka tuli villin kortin ansiosta. Kyseessä oli maan ensimmäinen esiintyminen paralympialaisissa. Mitaleita maa ei saavuttanut. Maan ainoa edustaja Christian Bernardi toimi myös maan lipunkantajana avajaisissa.

## Joukkue
### Yleisurheilu
*Christian Bernardi - Miesten kuulantyöntö (Luokka:F54-56)

## Lähteet
Black Dog (EP)

__NOTOC__
**Black Dog** on hardcore punk -yhtye Illsin EP-levy, joka julkaistiin 23. heinäkuuta 2009 levymerkillä Let It Ride Records.

## Kappaleet
#
#
#
#
#

## Kokoonpano
* Hannu Oksa – laulu
* Joni Saalamo – kitara
* Samuli Peurala – basso, laulu
* Kimmo Saastamoinen – rummut

+

* Mikko Hyrkkänen – kitara

### Tuotanto
* Antti Malinen – äänittäjä, miksaaja
* Jaakko Viitalähde – masteroija
* Hannu Oksa – muu äänittäjä, layout
* Antti Vierola – valokuvat, grafiikka

## Lähteet
San Marino paralympialaisissa

**[[San Marino]]** on osallistunut **[[Paralympialaiset|paralympialaisiin]]** vain kerran, eli vuonna 2012. Silloinkin maa sai paikan kisoihin villin kortin avulla. Maa ei ole saavuttanut yhtään mitalia.

## Osallistumiskerrat

## Katso myös
* San Marino olympialaisissa

## Lähteet
Kupari (Kroatia)

**Kupari** on Kroatian rannikolla Dubrovnikin alueella sijaitseva pikkukaupunki. Se sijaitsee Dubrovnikin lentokentän ja kaupungin puolivälissä, 11 kilometriä kaakkoon Dubrovnikista. Kupari oli 1980-luvulla suosittu rantalomien kohde, mutta turismi loppui, koska alueen rakennukset vaurioituivat 1990-luvun alussa Kroatian sodassa. Kuparin ranta-aluetta pidetään kuitenkin yhtenä Kroatian parhaimmista, joten rakennusten raunioituminen on suuri vahinko turismin kannalta.

Alueen omisti 1990-luvulle asti Jugoslavian hallitus. Hotellit rakennettiin 1960-luvulla palvelemaan maan armeijan eliittiupseereita ja heidän perheitään. Hotellit toimivat nimillä Pelegrin, Kupari, Goricina I, Goricina II, Grand ja Mladost. Niiden lisäksi Kuparissa oli lomakylä ja huviloita. Hotelleissa oli majoitustilaa 2&nbsp;000 vieraalle ja lomakylissä 4&nbsp;500 vieraalle. 1980-luvulla Jugoslavian hallitus päätti avata kohteen upseerien lisäksi myös ulkomaalaisille turisteille. 

Alueen elvyttämistä valmistellaan. Hotelleista vanhin, vuonna 1919 rakennettu Grand Hotel, kunnostetaan menneeseen loistoonsa, mutta muut puretaan. 

## Lähteet

## Aiheesta muualla
Lisää leluja

**Lisää leluja** on punk rock -yhtye Nukkekodin esikoisalbumi, joka julkaistiin vuonna 1997 levymerkillä Kråklund Records.

## Kappaleet
#
#
#
#
#
#
#
#
#
#
#
#
#
#
#
#
#
#

## Kokoonpano
* Severi – laulu, kitara
* Haba – kitara
* Kaide – basso
* Joni – rummut

### Tuotanto
* Jani Viitanen
* Tuomo Vähä-Pesola

## Lähteet
Puistossa

__NOTOC__
**Puistossa** on suomalaisen punk rock -yhtye Nukkekodin toinen studioalbumi. Se julkaistiin vuonna 1999 levymerkillä Kråklund Records.

## Kappaleet
#
#
#
#
#
#
#
#
#
#
#
#
#

## Kokoonpano
* Severi – laulu, kitara
* Haba – kitara
* Kaide – basso, laulu
* Joni – rummut, laulu

+

* Arska Laurila – äänittäjä

## Lähteet
Riekaleina

__NOTOC__
**Riekaleina** on punk rock -yhtye Nukkekodin kolmas ja viimeiseksi jäänyt studioalbumi. Se julkaistiin vuonna 2002 levymerkillä Kråklund Records. Albumi on äänittänyt Arska Laurila. Albumilta julkaistiin joulukuussa 2000 single ”Älä sano”.

## Kappaleet
#
#
#
#
#
#
#
#
#
#
#
#

## Kokoonpano
* Severi – laulu, kitara
* Haba – kitara
* Kaide – basso, taustalaulu
* Joni – rummut, taustalaulu

+

* Jakke Helin – kitara

## Lähteet
Neljä nahkafagottia

**Neljä nahkafagottia** on vaasalaisen Kråklund Recordsin vuonna 1998 julkaisema minialbumi, joka sisältää levy-yhtiön talliin kuuluneiden yhtyeiden kappaleita.

## Kappaleet
#Sanktio: 
#FTK: 
#Nukkekoti: 
#Klamydia: 
#Sanktio: 
#FTK: 
#Nukkekoti: 
#Klamydia: 

## Lähteet
Simon keskuskenttä

**Simon keskuskenttä** on monikäyttöinen urheilukenttä Asemakylällä Simon kunnassa. Kenttä sijaitsee Simojoen rannalla, valtatie 4:n ja Oulu–Tornio-radan välissä. Kenttä on hiekkatekonurmella päällystetty. Kentän rautatien puoleisessa päädyssä sijaitsevat kentän parkkipaikat sekä huoltorakennukset. Vastakkaisessa päädyssä sijaitsee kentän keskusrakennus ja Simon Kesätori. Tekonurmea kiertää 350 metrin pituinen juoksurata. Kenttä on Simon Kirin kotikenttä. Kenttä tunnetaan nykyään nimellä Tuulivoima-areena.

## Uudistaminen
Kentällä käynnistettiin kesällä 2016 uudistamisprosessi, missä katsomoja korjataan, lasten leikkialue rakennetaan, parkkipaikkoja lisätään, Simon Kesätorin päärakennus siirretään, sähköinen tulostaulu pystytetään, bussipysäkki rakennetaan ja rakennuksia korjataan. Uudistamisen taustalla on Simon Kirin paluu pesäpallon Suomensarjaan. Uudistus toteutetaan vuosina 2016–2018.

## Lähteet
Lothar von Richthofen

**Lothar von Richthofen** (1894–1922) oli Manfred von Richthofenin eli Punaisen paronin veli, joka taisteli ensimmäisessä maailmansodassa samassa hävittäjäjoukossa kun veljensä.

Lothar von Richthofen saavutti sodassa 40 ilmavoittoa 77 päivässä. Hän kuoli 26-vuotiaana lento-onnettomuudessa Saksassa.
Minh Mạng

**Minh Mạng** oli Vietnamin Nguyễn-dynastian toinen keisari. Hän seurasi valtaistuimella isäänsä Gia Longia. Minh Mạng suoritti maassa hallinnollisia uudelleenjärjestelyjä, ja hänen aikanaan maa hallitsi myös osia nykyisen Laosin ja Kambodžan alueelta.

Hän edisti konfutselaisuutta, ja hänen aikanaan rajoitettiin maassa toimineiden eurooppalaisten lähetyssaarnaajien toimintavapautta ja kristinuskon harjoittaminen maassa kiellettiin. Lähetyssaarnaajien toimintavapauden oli myöntänyt hänen isänsä kiitokseksi ranskalaisten tuesta Nguyễn-dynastian vallan palauttamiseksi Vietnamiin. Lähetyssaarnaajien toiminnan kieltäminen johti lopulta ranskalaisten hyökkäykseen.

Minh Mạng kuoli vuonna 1841. Hänellä oli kaikkiaan 142 lasta. Häntä seurasi keisarina hänen poikansa Thiệu Trị. Minh Mạngin hautatemppeli sijaitsee Huến kaupungin lähellä, ja se on tunnettu turistinähtävyys.

## Lähteet
Kanttaali

**Kanttaali** on eräille raudan, kromin ja alumiinin seoksille rekisteröity tavaramerkki. Tavaramerkin omistaa Sandvik Intellectua Property AB. 

Kanttaali koostuu pääasiassa pääasiassa raudasta, kromista (20–30 %) ja alumiinista (4–7,5 %). Ensimmäisen kanttaaliseoksen kehitti Hans von Kantzow Hallstahammarissa, Ruotsissa. Kanttaali on tunnettu sen suuresta lämmönkestosta ja keskinkertaisen suuresta ominaisvastuksesta (ominaisresistanssi).  Sitä käytetään usein lämmityslaitteissa.

## Tunnuspiirteet
Lämmityksessä vastuslangan tulee olla stabiili ollessaan kuuma. Kanttaaliseos luo suojaavan kerroksen alumiinioksidia. Alumiinioksidi on sähköeriste, mutta omaa verrattain korkean lämmönjohtokyvyn.

Tavallisen kanttaalin sulamispiste on noin 1&nbsp;500&nbsp;°C. Erikoistarkoituksiin tuotetut kanttaaliseokset voivat kestää jopa 1&nbsp;425&nbsp; °C sulamatta.

## Lähteet
Thiệu Trị

**Thiệu Trị** oli Vietnamin Nguyễn-dynastian kolmas keisari. Hän oli keisari Minh Mạngin vanhin poika, ja hän seurasi valtaistuimella isäänsä tämän kuoltua vuonna 1840.

Thiệu Trị oli hyvin samankaltainen hallitsija kuin edeltäjänsä. Hän arvosti vietnamilaisia arvoja ja edisti konfutselaisuutta. Hän jatkoi eurooppalaisten lähetyssaarnaajien toimintavapauden rajoittamista, mikä johti siihen että ranskalaiset hyökkäsivät Đà Nẵngiin vuonna 1847.

Samana vuonna keisari Thiệu Trị sairastui, ja hän menehtyi 41-vuotiaana vuonna 1847.

## Lähteet
Honda CBF 125

**Honda CBF 125** on Hondan suunnittelema kevytmoottoripyörä.

Pyörää on valmistanut Hondan intialainen tytäryhtiö HMSI vuodesta 2008 lähtien. Se tuli Isossa-Britanniassa myyntiin vuoden 2008 joulukuussa.

Honda CB125F julkistettiin marraskuussa 2014 ja se paljastettiin täysin 13. huhtikuuta 2015. Se korvasi alkuperäisen CBF 125 -mallin. Uutta mallia valmistetaan Kiinassa.
Kvintotseeni

**Kvintotseeni** eli **pentakloorinitrobentseeni** (C6Cl5NO2) on kloorattu ja nitrattu aromaattinen orgaaninen yhdiste. Yhdistettä voidaan käyttää maataloudessa fungisidina. Sen käyttö Suomessa on kuitenkin kielletty vuonna 1996.

## Ominaisuudet
Puhtaana kvintotseeni on huoneenlämpötilassa valkoista kiteistä ainetta, mutta epäpuhtaudet värjäävät sen kellertäväksi. Aine on veteen liukenematonta ja liukenee hieman etanoliin. Hyvin kvintotseenia liuottavat muun muassa heptaani, bentseeni ja tolueeni. Kvintotseeni voi olla karsinogeeninen ja aiheuttaa maksan toiminnan häiriöitä.

Kvintotseenin fungisidinen vaikutus perustuu lipidien peroksidaation tehostumiseen. Erityisesti se tehoaa maaperässä eläviin sieniin, esimerkiksi *[[Rhizoctonia]]*- ja *[[Sclerotinia]]*-sukujen lajeihin.

## Valmistus ja käyttö
Kvintotseenia voidaan valmistaa joko klooraamalla nitrobentseeniä 60–70 °C:n lämpötilassa klooririkkihapon ollessa liuottimena ja katalyyttinä käytetään jodia tai pentaklooribentseeniä nitraamalla väkevän typpihapon avulla.

Kvintotseenia käytetään maataloudessa fungisidina joko siementen päällystämiseen tai maaperään levitettynä. Sitä on käytetty muun muassa peruna-, sipuli-, vilja-, salaatti-, tomaatti- ja tulppaaniviljelmillä. Usein sitä käytetään yhdessä muiden fungisidien, esimerkiksi etridiatsolin, fuberidatsolin, imatsaliilin, karbaryylin tai triadimenolin kanssa. Yhdisteen käyttö on kiellettyä Euroopan unionin alueella ja rajoitettua Yhdysvalloissa, Kanadassa, Australiassa sekä Uudessa-Seelannissa.

## Lähteet

## Aiheesta muualla
* Kyoto Encyclopedia of Genes and Genomes (KEGG): Quintozene 
* Toxin and Toxin Target Database (T3DB): Quintozene
Erica (kappale)

__NOTOC__
**Erica** on punkyhtye Nukkekodin single, joka julkaistiin vuonna 1997 levymerkillä Kråklund Records.

## Kappaleet
#
#

## Kokoonpano
* Severi – laulu, kitara
* Haba – kitara
* Kaide – bassokitara
* Joni – rummut

+

* Tuomo Vähä-Pesola – äänittäjä

## Lähteet
Vi kommer i krig

__NOTOC__
**Vi kommer i krig** on suomenruotsalaisen hardcore punk -yhtye Bob Malmströmin kolmas studioalbumi. Se julkaistiin 9. syyskuuta 2016 levymerkillä Playground Music. Albumi on edeltäjäänsä nähden enemmän metallimusiikkiin kallellaan.

Albumin nauhoitukset alkoivat heinäkuussa 2016, ja niistä julkaistiin kolmiosainen videomuotoinen studiopäiväkirja. Kappaleesta ”Manchuriets slavar” julkaistiin musiikkivideo.

## Vastaanotto
Albumi sai hyvän vastaanoton. Imperiumin Jesse Ryhänen antoi albumille arvosanan 7–/10, ja sanoi albumin olevan jokseenkin tasapaksu monipuolisuudestaan huolimatta. Myös Kaaoszinen Jyri Kinnari nosti arviossaan monipuolisuuden esille, ja piti erityisesti kevyiden, jopa popahtavien kertosäkeiden yhdistämisestä raskaaseen musiikkiin. Hän sanoi kappaleiden eroavan toisistaan tarpeeksi pitääkseen mielenkiinnon yllä, ja yhtyeen kehityskaaren olevan hyvä.

## Kappaleet
#
#
#
#
#
#
#
#
#
#
#
#

## Kokoonpano
* Carolus Aminoff – laulu
* Olof Palmén – kitara
* Carl Johan Langenskiöld – bassokitara
* Wilhelm Wahlroos – rummut

### Tuotanto
* Teemu Aalto – tuottaja, äänittäjä, miksaaja, masteroija
* Mathias Lillmåns – tuottaja, äänittäjä
* Caspar David Friedrich – grafiikka
* Palmån & Langenskiöld – grafiikka
* Niko Mönkkönen – valokuvat
* Erica Löfman – layout

## Arvostelut
* Imperiumi.net: 7–/10
* Kaaoszine: 8.5/10

## Lähteet
Albion Ademi

**Albion Ademi** (s. 19. helmikuuta 1999 Pristina, Jugoslavia) on suomalais-albanialainen jalkapalloilija, joka edustaa Allsvenskanissa pelaavaa IFK Värnamoa, lainasopimuksella Djurgårdenista. Pelipaikaltaan hän on vasen laitalinkki. 

Ademi aloitti jalkapalloilijan uransa 7-vuotiaana pelaamalla Turun Nappulaliigassa ja hän on TPS:n kasvatti. Hän pelasi seuran edustusjoukkueessa kymmenen ottelua ja teki kaksi maalia Ykkösen kaudella 2015. Heinäkuussa 2016 Ademi siirtyi TPS:stä Interiin. Hän pelasi ensimmäisen ottelunsa Veikkausliigassa 9. syyskuuta, kun Inter hävisi SJK:lle vieraissa 0–1. Kaudella 2017 Ademi esiintyi kolmessa Veikkausliigaottelussa Interin paidassa, mutta ei vakiinnuttanut pelipaikkansa. Heinäkuussa toinen Veikkausliigaseura PS Kemi hankki hänet loppukaudeksi riveihinsä ja Ademi nousikin välittömästi runkopelaajaksi joukkueessa.  Kaudeksi 2018 Ademi palasi jälleen Turkuun ja voitti Interin mukana Suomen Cupin. Veikkausliigassa hän pelasi 25 ottelua ja teki niissä neljä maalia kaudella 2018. Seuraavalla kaudella hän pelasi 11 liigaottelua ja teki niissä yhden maalin. Kaudeksi 2020 hän siirtyi IFK Mariehamniin, jossa hän teki kaikkiaan 14 maalia 22 ottelussa, joka oikeutti hänet toiseksi maalintekijätilastossa. Albion siirtyi kaudeksi 2021 Djurgårdeniin, mutta hän sai pelata yhteensä kahdeksan ottelun aikana vain 93 minuuttia Allsvenskanissa. Ademi siirtyikin maaliskuussa 2022 lainalle FC Lahteen, jossa hän pelasi neljän kuukauden aikana 14 ottelua Veikkausliigaa, onnistumatta kuitenkaan maalinteossa. Kaudeksi 2023 Ademi siirtyi lainalle toiseen Allsvenskan-seuraan, IFK Värnamoon. Värnamolla on lainasopimuksessa osto-optio.

Ademilla on myös Suomen kansalaisuus ja hän edustikin Suomen alle 19-vuotiaiden jalkapallomaajoukkuetta ennen vaihtoa Albanian paitaan vuonna 2018.

## Lähteet

## Aiheesta muualla
Only Love Survives

**Only Love Survives** () on Ryan Dolanin esittämä kappale, joka edusti Irlantia vuoden 2013 Eurovision laulukilpailussa Ruotsin Malmössä. 

Kappale kilpaili Euroviisujen ensimmäisessä semifinaalissa, jossa se sijoittui kahdeksanneksi ja selviytyi finaaliin. Finaalissa kappale sijoittui sijalle 26. eli viimeiseksi. 

## Lähteet
Mitä mä tein?

__NOTOC__
**Mitä mä tein?** on punk rock -yhtye Nukkekodin single, joka julkaistiin vuonna 1999 levymerkillä Kråklund Records. Albumi julkaistiin myös yhtyeen toisella studioalbumilla *[[Puistossa]]*.

## Kappaleet
#
#

## Kokoonpano
* Severi – laulu, kitara
* Haba – kitara
* Kaide – basso, laulu
* Joni – rummut, laulu

+

* Arska Laurila – äänittäjä

## Lähteet
Lonely Planet (Doriansin kappale)

**Lonely Planet** () on Doriansin esittämä kappale, jolla he edustivat Armeniaa vuoden 2013 Eurovision laulukilpailussa Ruotsin Malmössä. 

Kappale kilpaili Euroviisujen toisessa semifinaalissa, jossa se sijoittui seitsemänneksi ja selviytyi finaaliin. Finaalissa kappale sijoittui 26. maan joukosta 18. sijalle. 

## Lähteet
Fidži paralympialaisissa

**[[Fidži]]** on osallistunut **[[Paralympialaiset|paralympialaisiin]]** kahdeksasti. Maa on saavuttanut yhden mitalin, eli kultaa Lontoon kesäparalympialaisista 2012. Se oli samalla myös toinen Oseanian valtion saavuttama mitali paralympialaisissa. Maa ei ole osallistunut talviparalympialaisiin.

## Mitalit kesäparalympialaisittain

## Paralympiamitalistit

## Lähteet
Fidži kesäparalympialaisissa 2012

**[[Fidži]]** osallistui Lontoon kesäparalympialaisiin vuonna 2012 vain yhden urheilijan joukkueella. Mieskorkeushyppääjä Iliesa Delana toi kisoissa myös maan ensimmäisen paralympiamitalin voittamalla miesten korkeushypyn kultaa luokassa F42. Hän toimi myös joukkueen lipunkantajana avajaisissa.

## Mitalistit
### Kultaa
*Iliesa Delana - Miesten korkeushyppy (Luokka:F42)

## Joukkue
### Yleisurheilu
***[[Iliesa Delana]]** - Miesten korkeushyppy (Luokka:F42)

## Lähteet
Fidži kesäparalympialaisissa 2008

**[[Fidži]]** osallistui Pekingin kesäparalympialaisiin vuonna 2008 joukkueella, johon kuului vain yksi urheilija, eli pikajuoksija Ranjesh Prakash, joka toimi myös maan lipunkantajana avajaisissa. Mitaleita maa ei saavuttanut. Myös korkeushyppääjä Iliesa Delanan piti osallistua kisoihin, mutta hän kaatui harjoituksissa, eikä pystynyt sen vuoksi osallistumaan kisoihin.

## Joukkue
### Yleisurheilu
*Ranjesh Prakash - Miesten 100 ja 200 metrin juoksut (Luokka:T13)

## Lähteet
Kia Niro

**Kia Niro** on Kia Motorsin vuodesta 2016 lähtien valmistama crossover-tyyppinen hybridiauto. Se esiteltiin Chicagon autonäyttelyssä helmikuussa 2016. Niro jakaa perusrakenteensa Hyundai Ioniqin kanssa.

Vuoden 2016 Euro NCAP -kolaritestistä Niro sai tulokseksi täydet viisi tähteä.

Nirossa on 1,6-litrainen (105&nbsp;hv) vapaasti hengittävä bensiinimoottori ja sen apuna 44-hevosvoimainen sähkömoottori. Voimansiirtona on kuusivaihteinen kaksoiskytkinvaihteisto. 

Toisen sukupolven Kia Niro valittiin vuoden autoksi Suomessa 2023.

## Lähteet

## Aiheesta muualla
Here We Go

**Here We Go** () on PeRin esittämä kappale, jolla he edustivat Latviaa vuoden 2013 Eurovision laulukilpailussa Ruotsin Malmössä. 

Kappale kilpaili Euroviisujen toisessa semifinaalissa, jossa se sijoittui viimeiseksi eli seitsemänneksitoista ja täten karsiutui finaalista. 

## Lähteet
Money Monster

**Money Monster** on vuonna 2016 ensi-iltansa saanut yhdysvaltalainen jännityselokuva, jonka on ohjannut Jodie Foster. Elokuvan pääosissa näyttelevät George Clooney, Julia Roberts, Jack O’Connell, Dominic West, Caitriona Balfe ja Giancarlo Esposito.

## Näyttelijät

## Vastaanotto
Elokuva sai ristiriitaisen vastaanoton elokuvakriitikoilta. Arvosteluja keräävän Rotten Tomatoes -sivuston mukaan 58 % kriitikoista on antanut elokuvalle positiivisen arvosanan keskiarvolla 5.9/10. Keräys perustuu 231 arviointiin. Metacriticissä elokuvalla on 55 pistettä 100:sta.

## Lähteet

## Aiheesta muualla
*
Martin Shaw

**Martin Shaw** (s. 21. tammikuuta 1945, Birmingham) on brittiläinen näyttelijä. Hänet tunnetaan parhaiten rikossarjoista *The Professionals* (1977–1981), *The Chief* (1993–1995), *Judge John Deed* (2001–2007) sekä *[[George Gentlyn tutkimukset]]* (2007–2017).

## Filmografia
### Televisiosarjat
**[[Coronation Street]]* - Robert Croft
**On the Move* (1975–1976) - Martin
**[[Helen (televisiosarja)|Helen: A Woman of Today]]* (1973) - Frank Tully
**The Duchess of Duke Street "Family Matters"* (1976) - Arthur
**The Professionals* (1977–1981) - Ray Doyle
**Doctor at Large* (1971) - Huw Evans
**Cream in My Coffee* (1980) - Jack Butcher
**East Lynne* (1982) - Archibald Carlyle
**The Hound of the Baskervilles* (1983) - Sir Henry Baskerville
**The Last Place on Earth* (1985) - Robert Falcon Scott
**The Chief* (1993–1995) - Poliisipäällikkö Alan Cade
**Rhodes* (1996) - Cecil Rhodes
**[[Punainen neilikka]]* - Chauvelin
**A&E* (1997–2002) - Robert Kingsford
**[[P.D. James]]'s Death in Holy Orders* (2003) - Adam Dalgliesh
**P.D. James's The Murder Room* (2004) - Adam Dalgliesh.
**Judge John Deed* (2001–2007) - Judge John Deed
**Martin Shaw: Aviators.*
**[[Cranfordin naiset]]* (2007) as Peter Jenkyns
**[[George Gentlyn tutkimukset]]* (2007–2017) - Komisario George Gently
**Lemur Street* (2007)
**Apparitions* (2008) - Father Jacob
**[[Hercule Poirot (televisiosarja)|Hercule Poirot: Murhenäytelmä kolmessa näytöksessä]]* (2010) - Charles Cartwright
**Dambusters Declassified* (2010) - juontaja
* *The Strike* (2017) - Tony Laundry

### Elokuvat
**Macbeth* (1971) - Banquo.
**The Golden Voyage of Sinbad* (1973) - Rachid.
**Operation Daybreak* (1975) - Ylikonstaapeli Karel Čurda.
**Facelift* (1984) - Zax.
**Intrigue* (1988) - Roskov
**Ladder of Swords* (1989)
**Oilman* (short film)

## Lähteet
You and Me (Takasan kappale)

**You and Me** () on Takasan esittämä kappale, jolla he edustivat Sveitsiä vuoden 2013 Eurovision laulukilpailussa Ruotsin Malmössä. 

Kappaleen esittävän yhtyeen Takasan oikea nimi oli *Heilsarmee* (), mutta se jouduttiin vaihtamaan kilpailun sääntöjen kieltäessä poliitiset kannanotot. 

Kappale kilpaili Euroviisujen toisessa semifinaalissa, jossa se sijoittui kolmanneksitoista ja täten karsiutui finaalista. 

## Lähteet
It's My Life (Cezarin kappale)

**It's My Life** () on Cezarin esittämä kappale, jolla hän edusti Romaniaa vuoden 2013 Eurovision laulukilpailussa Ruotsin Malmössä. 

Kappale kilpaili Euroviisujen toisessa semifinaalissa, jossa se sijoittui viidenneksi ja selviytyi finaaliin. Finaalissa kappale sijoittui 26:n maan joukosta 13. sijalle. 

## Lähteet
Nainen junassa

**Nainen junassa** () on brittiläisen kirjailijan Paula Hawkinsin kirjoittama psykologinen jännitysromaani vuodelta 2015. Romaani oli Britanniassa myyntimenestys, ja sitä oli elokuuhun 2015 mennessä myyty maailmanlaajuisesti yli kolme miljoonaa kappaletta.

Romaaniin perustuva Tate Taylorin ohjaama samanniminen elokuva sai ensi-iltansa 7. lokakuuta 2016.

## Lähteet
*
Tomorrow (Gianluca Bezzinan kappale)

**Tomorrow** () on Gianluca Bezzinan esittämä kappale, jolla hän edusti Maltaa vuoden 2013 Eurovision laulukilpailussa Ruotsin Malmössä. 

Kappale kilpaili Euroviisujen toisessa semifinaalissa, jossa se sijoittui neljänneksi ja selviytyi finaaliin. Finaalissa kappale sijoittui 26. maan joukosta 8. sijalle.

## Lähteet
Lane moje

**Lane moje** () on Željko Joksimovićin ja Ad Hoc Orchestran esittämä kappale, jolla he edustivat Serbia ja Montenegroa vuoden 2004 Eurovision laulukilpailussa Turkin Istanbulissa. 

Kappale kilpaili ensimmäistä kertaa järjestetyssä semifinaalissa, jonka se voitti ja selviytyi finaaliin. Finaalissa kappale sijoittui 24. maan joukosta toiseksi. 

## Lähteet
Three Flavours Cornetto trilogy

**Three Flavours Cornetto trilogy** (joskus myös **Cornetto trilogy** tai **Blood and Ice Cream trilogy**; ) on kolmen brittiläisen komediaelokuvan sarja, jotka on ohjannut Edgar Wright, käsikirjoittanut Wright yhdessä Simon Peggin kanssa ja tuottanut Nira Park.

Trilogiaan kuuluvat vuoden 2004 romanttinen zombie-elokuva *[[Shaun of the Dead]]*, vuoden 2007 poliisielokuva *[[Hot Fuzz]]* ja vuoden 2013 pubikierroksesta kertova tieteiselokuva *[[The World's End]]*. Elokuvissa on myös suurelta osin samat näyttelijät, ja niiden pääosissa ovat Simon Pegg ja Nick Frost.

Trilogian nimen alkuperä on vitsissä, jonka elokuvien tekijät kertoivat kun toimittaja kysyi heiltä *[[Shaun of the Dead]]*- ja *[[Hot Fuzz]]* -elokuvissa nähdyistä Cornetto-jäätelöistä. Se on viittaus puolalaisen ohjaaja Krzysztof Kieslowskiin niin sanottuun trikolorisarjaan *Kolme väriä* (1993–1994). *Shaun of the Deadissa* jäätelö on punainen ja mansikanmakuinen, *Hot Fuzzissa* sininen klassikkomaku ja *The World's Endissa* vihreä ja maultaan minttu-suklaa.

Jokaisessa elokuvassa nähdään Cornetto-jäätelö ja kuullaan musiikkia hedelmäpelistä *Ooh Aah Dracula*. Elokuvia yhdistää myös jokaisessa oleva kohtaus, jossa hypätään aidan yli huonoin lopputuloksin. Wright on myös todennut elokuvien yhdistävän ihmissuhdekomedian zombielokuvaan, poliisielokuvaan ja tieteiselokuvaan.

## Trilogian näyttelijät

## Lähteet
Fidži kesäparalympialaisissa 2004

**[[Fidži]]** osallistui Ateenan kesäparalympialaisiin vuonna 2004 joukkueella, johon kuului kaksi urheilijaa kahdesta eri lajista. Kyseessä oli maan neljäs esiintyminen paralympialaisissa, eikä se saavuttanut mitaleita. Maan yleisurheilu-edustaja Sarote Ravai Fiu oli maan ensimmäinen naisedustaja paralympialaisissa.

## Joukkue
### Uinti
*Manasa Marisiale - Miesten 50 metrin vapaauinti (Luokka:S9) ja miesten 200 metrin yksilöuinti (Luokka:SM9)

### Yleisurheilu
*Sarote Ravai Fiu - Naisten kuulantyöntö (Luokka:F42-46)

## Lähteet
Riistakamera

**Riistakamera** on liiketunnistimella varustettu kamera luonnontarkkailuun ja valvontaan. Riistakamera on ensisijaisesti tarkoitettu riistan tarkkailuun, mutta toimii myös hyvin valvontakamerana. Muihin valvontakameroihin verrattuna riistakameroissa on etuna riippumattomuus sähköverkosta, pieni koko ja hyvä sään- ja iskunkestävyys. Metsästäjät käyttävät riistakameroita muun muassa selvittäessään, millaista riistaa omalla riista-alueella mahdollisesti liikkuu. 

Riistakameralta vaaditaan pienikokoisuutta, huomaamattomuutta ja akkujen pitkää toiminta-aikaa. Infrapunasalaman ansiosta riistakamera pystyy kuvaamaan myös pimeässä. Riistakameran ottaman kuvan voi uusilla kameramalleilla saada suoraan matkapuhelimeen tai langattomasti tietokoneelle. Lähettävän riistakameran asentaminen vaatii matkapuhelinoperaattorin SIM-kortin ja hieman teknisiä taitoja. Markkinoilla on myös videota lähettäviä riistakameroita, jotka kykenevät kuvaamaan videota huonossakin valossa 1080p-kuvanlaadulla. Videota lähettävät riistakamerat vaativat lähes poikkeuksetta 4G-yhteyden. 

## Riistakamera valvonnassa
Riistakameraa voi käyttää myös ihmisten valvontaan, esimerkiksi ilkivallan, varkauksien tai murtojen torjuntaan. Riistakamera toimii huomaamattomana valvontakamerana, joka ottaa automaattisesti kuvia tai videota kohdealueelle saapuneesta kohteesta. Esimerkiksi asuntomurtoja on selvitetty riistakameroiden avulla. Suomessa jokainen voi kuvata riistakameralla omaa pihaansa ja kiinteistöään ja sinne tulevia ihmisiä. Jos kamera kuvaa myös naapurin piha-aluetta ja siellä olevaa ihmistä, voi kyse olla lainvastaisesta salakatselusta.

Riistakameran yleisin käyttö on kuvata ruokintapaikkaa. Se on myös luvanvaraista toimintaa. Maanomistajan kanssa on sovittava kameran asentamisesta, sillä pelkkä metsästysoikeuden tai ruokintaluvan saaminen ei riitä  

## Katso myös
* Pönttökamera

## Lähteet
Pomo piilossa Suomi

**Pomo piilossa Suomi** on 7. syyskuuta 2016 Nelonen-kanavalla alkanut samannimiseen brittiläisformattiin perustuva suomalainen tositelevisiosarja. Ohjelman jokaisessa jaksossa yksi suomalaisen yrityksen johtaja tulee työpaikkaansa aivan tavallisena työntekijänä selvittääkseen ja korjatakseen työpaikan ongelmia. Juontajana toimii Jenni Alexandrova.

## Jaksot

## Lähteet
Iikka Haka

**Iikka Kustaa Haka** (10. syyskuuta 1930 Helsinki – 10. lokakuuta 2024 Helsinki) oli suomalainen yritysjohtaja, koulutukseltaan kauppatieteiden maisteri. Hänelle myönnettiin vuorineuvoksen arvonimi 1990. Hän oli Valion johtotehtävissä vuodesta 1963 ja pääjohtaja 1985–1992.

## Lähteet

## Aiheesta muualla
*
Matti Hakama

**Kaarlo Matti Hakama** (s. 1939 Oulu) on suomalainen syöpäepidemiologian tutkija. Hän on ollut Tampereen yliopiston epidemiologian professori 1975–2003 ja Suomen Syöpärekisterin Joukkotarkastusrekisterin johtaja 1968–2004. Hän on tutkinut syöpäsairauksien esiintymistä ja toteamista.

## Lähteet
GFriend

**GFriend** (, tyyliteltynä **GFRIEND**) oli vuonna 2015 perustettu kuusijäseninen eteläkorealainen tyttöyhtye, jonka levy-yhtiönä toimii Source Music. Yhtyeeseen kuuluvat Sowon, Yerin, Eunha, Yuju, SinB ja Umji. Yhtye debytoi 15. tammikuuta 2015 minialbumillaan *Season of Glass*.
Toukokuussa 2021 yhtye kertoi sopimuksensa Source Musicin kanssa päättyvän 22. toukokuuta ja yhtyeen hajoavan.

## Historia
GFriend julkaisi ensimmäisen minialbuminsa *Seasons of Glass* 15. tammikuuta 2015. Albumi ja sen nimikkosingle ”Glass Bead” debytoivat 12. sijalla Gaonin viikoittaisella albumilistalla. Yhtye julkaisi toisen minialbuminsa *Flower Bud* ja sen nimikkosinglen ”Me Gustas Tu” musiikkivideon 23. heinäkuuta. GFriend sai kansainvälistä huomiota, kun nettiin julkaistiin video, jossa yhtyeen jäsenet esittivät sinnikkäästi loppuun kappaleensa ”Me Gustas Tu” lukuisista kaatumisista huolimatta. Yhtyeen jäsenen Yujun kerrotaan kaatuneen yli viisi kertaa esityksen aikana. GFriend oli loppuvuonna ehdolla ainoana eteläkorealaisena tyttöyhtyeenä MTV Europe Music Awards -palkintojenjakogaalassa kategoriassa "Paras eteläkorealainen esitys".

GFriend julkaisi kolmannen minialbuminsa *Snowflake* sen nimikkosinglen ”Rough” kanssa 25. tammikuuta 2016. Yhtye voitti singlellä ensimmäisen palkintonsa musiikkiohjelmassa. Voittoa seurasi seuraavat neljätoista palkintoa: tällä määrällä he sijoittuivat toiseksi eniten peräkkäisiä palkintoja saaneena tyttöyhtyeenä. GFriend julkaisi ensimmäisen studioalbuminsa *LOL* ja sen nimikkosinglen ”Navillera” 11. heinäkuuta.

## Jäsenet

## Diskografia
### Studioalbumit
* 
**Time for Us* (2019)
**Fallin' Light* (2019) 
**回:Walpurgis Nigh*t (2020)

### Uudelleenjulkaisut

* *Rainbow* (2017)

### EP:t
* 
* 
* 
* 
* Parallel (2017)
**Time for the Moon Night* (2018)
**Sunny Summer* (2018)
**Fever Season* (2019)
**回:Labyrinth* (2020)
**回:Song of the Sirens (2020)*

### Singlet
* *Glass Bead* (2015) 
* *Me Gustas Tu* (2015)
* *Rough* (2016)
* *Navillera* (2016)
**Fingertip* (2017)
**Love Whisper* (2017)
**Summer Rain* (2017)
**Time for the moon night* (2018)
**Sunny Summer* (2018)
**Memoria* (2018) 
**Sunrise* (2019)
**Flower* (2019) 
**Fever* (2019)
**Fallin' Light* (2019) 
**Crossroads* (2020)
**Apple* (2020)
**MAGO* (2020)

### Musiikkivideot
**Glass Bead* (2015)
**Me Gustas Tu* (2015)
**Rough* (2016)
**Wave* (2016)
**Navillera* (2016)
**Fingertip* (2017)
**Love Whisper* (2017)
**Summer Rain* (2017) 
**Time for the moon night* (2018)
**Me Gustas Tu* (2018)  
**Sunny Summer* (2018)
**Memoria* (2018) 
**Sunrise* (2019)
**Sunrise* (2019) 
**Flower* (2019) 
**Fever* (2019)
**Fallin' Light* (2019) 
**Crossroads* (2020)
**Apple* (2020)
**MAGO* (2020)

## Lähteet
Birgitte Hjort Sørensen

**Birgitte Hjort Sørensen** (s. 16. tammikuuta 1982 Kööpenhamina, Tanska), on tanskalainen näyttelijä. Hän on tunnettu muun muassa televisiorooleistaan toimittaja Katrine Fønsmarkina Danmarks Radion draamasarjassa *[[Vallan linnake]]* vuosina 2010-2013 ja Ingridinä sarjassa *[[Vinyl]]* vuonna 2016. Hän myös esiintyi sivuroolissa villinä *[[Game of Thrones]]* -sarjan viidennellä tuotantokaudella vuonna 2015.

Vuonna 2012 Sørensen esitti tanskalaisen taiteilijan Peder Severin Krøyerin vaimoa ja muusaa Marie Krøyeria Bille Augustin ohjaamassa samannimisessä elokuvassa. Vuonna 2015 Sørensen näytteli elokuvassa *[[Pitch Perfect 2]]*. 

Sørensenin molemmat vanhemmat ovat lääkäreitä ja hänellä on kaksi vanhempaa sisarta. Hän kasvoi Kööpenhaminassa.

## Teatteri
Sørensen esiintyi valmistuttuaan teatterikoulusta vuonna 2008 Roxie Hartin roolissa musikaalissa *[[Chicago (musikaali)|Chicago]]* ensin Kööpenhaminassa ja sitten Cambridge Theatressa.

Vuonna 2014 hän esiintyi Donmar Warehousen tuotannossa William Shakespearen näytelmässä *[[Coriolanus (Shakespeare)|Coriolanus]]*. Hän esitti näytelmässä Coriolanuksen, jota näytteli Tom Hiddleston, vaimoa Virgiliaa. Näytelmästä tehtiin televisioelokuva, jota esitettiin muun muassa Suomessa Finnkinon elokuvateattereissa National Theatre Live -nimikkeen alla. 

Vuonna 2016 Sørensen esiintyy Broadwaylla Donmar Warehousen tuotannossa Christopher Hamptonin näytelmästä *Les liaisons dangereuses*. Hän esittää Madame de Tourvelia vastanäyttelijöinään Liev Schreiber ja Janet McTeer.

## Filmografia
### Elokuva

### Televisio

## Lähteet

## Aiheesta muualla
*
*
Aimo Hakanen

**Aimo Kalevi Hakanen** (s. 1. marraskuuta 1935 Punkalaidun) on suomalainen kielentutkija ja emeritusprofessori. Hän toimi Turun yliopiston suomen kielen professorina 1984–1999. Hän on tutkinut adjektiivien vastakohtasuhteita, konstrastiivista lauseoppia ja tekstilingvistiikkaa.

Hakanen kirjoitti ylioppilaaksi Tyrvään yhteiskoulusta Vammalasta vuonna 1955. Hän valmistui Turun yliopistosta filosofian kandidaatiksi vuonna 1963 ja lisensiaatiksi vuonna 1969 sekä väitteli tohtoriksi vuonna 1973. Hän on tehnyt opintomatkoja Pohjoismaihin, Saksaan, Puolaan, Unkariin ja Neuvostoliittoon. Hän toimi suomen kielen assistenttina Turun yliopistossa vuosina 1962–1964, suomen kielen ja suomalaisen kirjallisuuden lehtorina Oslon yliopistossa vuosina 1964–1969, suomen kielen lehtorina Turun yliopistossa vuosina 1970–1974, apulaisprofessorina vuosina 1974–1980, virkaatekevänä professorina vuosina 1980–1984 sekä professorina vuosina 1984–1999. Lisäksi Hakanen toimi Turun yliopiston humanistisen tiedekunnan varadekaanina vuosina 1977–1978 ja dekaanina vuosina 1985–1986 sekä Turun yliopiston suomalaisen ja yleisen kielitieteen laitoksen johtajana vuosina 1983–1984 ja 1989–1993.

Hakanen kutsuttiin Suomalaisen Tiedeakatemian jäseneksi vuonna 1994.

## Lähteet
Jussi Hakkarainen

**Raimo Väinö Juhani (Jussi) Hakkarainen** (s. 1934) on suomalainen eläinlääkäri. Hän oli Kuopion yliopiston eläinlääketieteen professori vuodesta 1988. Helsingin yliopiston eläinlääketieteellisen tiedekunnan kotieläinhygienian dosenttina Hakkarainen on ollut vuodesta 1978.

Hakkaraisen väitöskirja *Developmental changes of protein, RNA, DNA, lipid, and glycogen in the liver, skeletal muscle, and brain of the piglet. A methodological and experimental study with special reference to protein synthesis* julkaistiin Veterinärhögskolanissa Tukholmassa vuonna 1975.

## Lähteet
Aakkula

**Aakkula** on pieni Tampereen kaupunginosa, joka sijaitsee noin neljän kilometrin päässä keskustasta. Aakkula rajautuu lännessä Vuohenojaan, idässä Viialaan, etelässä Turtolaan ja pohjoisessa Messukylään. Vuonna 2012 Aakkulassa oli 465 asukasta.

Messukylän henkikirjakylään kuulunut Aakkulan talo mainittiin jo vuoden 1540 maakirjassa. Talo on sijainnut nykyisen Aakkulankadun varrella ja se saattaa olla nimetty sen isäntänä vuosina 1566–1618 mainitun Aukusti Erkinpojan mukaan. Aakkulasta tuli Messukylän kappalaisen virkatalo vuonna 1678. Messukylän seurakunnan kirkkovaltuusto päätti vuonna 1928 myydä Aakkulan maat omakotitonteiksi ja viljelyspalstoiksi. Ensimmäiset tontit myytiin alueelta vuonna 1931 ja viimeiset vuonna 1939. Messukylän kuntaliitoksessa vuoden 1947 alussa alue siirtyi Tampereen kaupunkiin ja sen asemakaava vahvistettiin samana vuonna.

## Lähteet
Ruotula

**Ruotula** on Tampereen kaupunginosa, joka sijaitsee noin neljän kilometrin päässä keskustasta. Ruotula rajautuu lännessä Kissanmaahan ja Uuteenkylään, idässä Takahuhtiin, etelässä Takahuhtiin ja Huikkaaseen sekä pohjoisessa Niihamaan ja Kauppiin. Vuonna 2012 Ruotulassa oli 1&nbsp;506 asukasta.

Ruotula on kuulunut aiemmin Messukylän kuntaan, joka liitettiin Tampereen kaupunkiin vuonna 1947. Nimiarkiston mukaan kaupunginosan nimi keksittiin, kun sinne alettiin rakentaa taloja. Ruotulan ensimmäinen asemakaava vahvistettiin vuonna 1948 Ali- ja Yli-Huikkaantien väliin ja vuonna 1950 niiden länsipuolelle. Ruotulan itäosan asemakaavat vahvistettiin vuosien 1950–1954 aikana.

## Lähteet
Patryk Wronka

**Patryk Wronka** (s. 28. elokuuta 1995 Zakopane, Puola) on puolalainen jääkiekkoilija, joka pelaa Puolan liigan GKS Tychyn joukkueessa. Hän on pelipaikaltaan laitahyökkääjä, mutta osaa pelata myös keskellä. Wronka laukoo oikealta.

## Ura
### Seuraura
Wronka on Podhale Nowy Targin kasvatti. Hän debytoi seuran miesten kakkosjoukkueessa 16-vuotiaana Puolan toiseksi korkeimmalla sarjatasolla 1. Ligassa kaudella 2012–2013. Kaudella 2013–2014 Wronka debytoi Podhalen PHL-joukkueessa, jossa hänen tulokaskautensa toi 46 runkosarjaottelussa tehot 8+22=30. Wronka oli joukkueen paras syöttäjä Piotr Kmiecikin kanssa ja toiseksi paras pistemies hänen jälkeensä. Kauden 2014–2015 päätteeksi Wronka voitti PHL-pronssia. Kaudella 2015–2016 hän oli Podhalen kolmanneksi paras pistemies tehoilla 13+29=42. Pudotuspeleissä Wronka oli joukkueen paras pistemies tehoilla 5+6=11. Hänen kautensa päättyi taas pronssiin.

Kaudeksi 2016–2017 Wronka siirtyi vuoden mittaisella sopimuksella Itävallan Erste Bank Eishockey Ligan tšekkiläisjoukkue Orli Znojmon riveihin.

### Maajoukkueura
Wronka edusti Puolaa IA-divisioonan MM-kilpailuissa vuonna 2016, jolloin hän voitti pronssia. Wronka valittiin koko turnauksen parhaaksi hyökkääjäksi ja tähdistökentälliseen. Hän pelasi myös Pyeonchangin olympiakisojen 2018 karsinnoissa. Yhteensä Wronka on pelannut 20 A-maaottelua tehopistein 3+9=12.

Wronka pelasi myös alle 20-vuotiaiden IA-divisioonan MM-kilpailuissa vuonna 2014 sekä IB-divisioonan MM-kilpailuissa vuonna 2015, jolloin hän toimi Puolan kapteenina ja voitti pronssia. Wronka oli joukkueensa paras pistemies ja syöttäjä tehoilla 2+5=7. Hän pelasi myös alle 18-vuotiaiden IB-divisioonan MM-kilpailuissa vuonna 2013.

## Muuta
Wronkan isä Adam on pelannut myös jääkiekkoa. Patrykin isoisä oli 1970-luvun Puolan maajoukkuehyökkääjä Tadeusz Kacik.

## Tilastot

## Lähteet
*

### Viitteet
Aitoniemi

**Aitoniemi** on pinta-alaltaan suurehko Tampereen tilastoalue, joka sijaitsee linnuntietä noin kahdeksan kilometrin päässä keskustasta. Aitoniemi rajautuu lännessä Näsijärveen, idässä Sorilaan, etelässä Näsijärveen ja Nurmeen sekä pohjoisessa Kämmenniemeen. Vuonna 2014 Aitoniemessä oli 463 asukasta. Aitolahden vanha kirkko sijaitsee siellä.

## Lähteet